**SOCIALINIO EKOLOGINIO PLAKATO „TAUSOK MAISTĄ, RŪŠIUOK ATLIEKAS, SAUGOK PLANETĄ“**

**NUOSTATAI**

Patvirtinta 2022 m. lapkričio 8 d. UAB Alytaus regiono atliekų tvarkymo centro direktoriaus įsakymu Nr.V-447

**I. BENDROJI DALIS**

 1. **Socialinio ekologinio plakato konkursą** „Tausok maistą, rūšiuok atliekas, saugok planetą“ skelbia UAB Alytaus regiono atliekų tvarkymo centras, vienas didžiausių maisto atliekų tvarkytojų Lietuvoje, pirmasis šalyje pradėjęs atskirą maisto ir virtuvės atliekų surinkimą iš gyventojų, maisto ir virtuvės atliekas naudojantis kaip žaliavą energijos ir trąšų – komposto – gamybai.

**II.** **TIKSLAI**

 2.1. Skatinti atsakingą maisto vartojimą ir jo tausojimą.

 2.2. Didinti supratimą apie maisto ir virtuvės atliekų rūšiavimo svarbą.

 2.3. Surengti plakatų maisto ir virtuvės atliekų prevencijos ir rūšiavimo tema parodą.

 2.4. Naudoti plakatus ugdymo įstaigose, maitinimo įmonėse kaip priemonę, skatinančią maisto tausojimą ir maisto bei virtuvės atliekų rūšiavimą.

**III.** **KONKURSO ORGANIZAVIMAS**

 3.1. Konkursas yra atviras visiems kūrėjams. Individualūs ir komandiniai darbai priimami ir vertinami, remiantis vienodais kriterijais: įtaigumas, patrauklumas, originalumas, meniškumas.

 3.2. Konkurso dalyvių amžius neribojamas.

 3.3. Vienas dalyvis – asmuo arba komanda – gali pateikti 1 darbą.

 3.4. Konkursui pateiktas plakatas turi atitikti paskelbto konkurso temą.

 3.5. Plakatai gali būti atlikti įvairia technika: grafika, tapyba, piešiniai, fotografija, koliažas, kompiuterinė technika ir pan.

 3.6. Plakatai pateikiami skaitmeniniu TIFF arba PDF formatu.

 3.7. Plakato formatas – vertikalus, A2 + 3 mm  (594 x 420 + 3 mm užlaidos).

 3.8. Formatas TIFF arba PDF.

 3.9. Rezoliucija 300dpi.

 3.10. Spalvinė erdvė CMYK.

 3.11. Plakate turi būti aiškiai matomi tekstai ir ARATC logotipas.

 3.12. Elektroninė plakato versija ir nuotrauka siunčiama iki 2022 m. gruodžio 9 d. el. paštu aldona.jankauskienė@alytausratc.lt.

 3.13. Kartu su siunčiamu plakatu nurodomi autoriaus/autorių grupės kontaktiniai duomenys: vardas, pavardė, elektroninis paštas, telefono numeris.

 3.14. Plakatus vertins konkurso organizatoriaus, Alytaus regiono atliekų tvarkymo centro, sudaryta komisija.

 3.15. Plakatai, neatitinkantys šio konkurso reikalavimų, nebus vertinami.

 3.16. 2022 m. gruodžio mėn. bus surengta atrinktų plakatų paroda.

 3.17. Konkurso nugalėtojai skelbiami 2022 m. gruodžio 15 d.

 3.18. Pagrindinis prizas – 300 eurų premija.

 3.19. Žiūrovų simpatijų prizo laimėtojui bus įteikiama 200 eurų premija.

 3.20. Piniginės premijos pervedamos į laimėtojų nurodytas bankų sąskaitas.

**IV. BAIGIAMOSIOS NUOSTATOS**

 4.1. Pateikdami plakatą šiam konkursui visi dalyviai sutinka, kad konkurso organizatorius, t.y. Alytaus regiono atliekų tvarkymo centras, įgyja teisę neatlygintinai naudoti ir publikuoti atrinktus plakatus viešinimo tikslais Alytaus regiono atliekų tvarkymo centro internetiniame puslapyje,socialiniuose tinkluose ir kitose medijose, viešai juos eksponuoti, atgaminti kūrinius spausdinimo būdu bei įvairiomis elektroninėmis (skaitmeninėmis) priemonėmis savo reikmėms ir nuožiūra.
 Kiekvieną kartą pristatant atrinktus plakatus bet kokioje viešoje erdvėje visada bus minima plakato autorystė.
 Jokie kiti privatūs konkurso dalyvių duomenys be jų sutikimo nebus perduodami tretiesiems asmenims.
Autorių sutikimu su šiomis sąlygomis laikomas plakatų atsiuntimas konkursui.

 4.2. Plakato iliustracija turi būti originali, nepublikuota ir nenaudota kituose konkursuose.

 4.3. Plakato autorius arba autorių grupė atsako už autorinių teisių pažeidimus pagal galiojančius teises aktus. Pateikdami plakatą konkursui, patvirtina, kad yra šio plakato autorius.

 4.4. Konkurso laimėtojas įsipareigoja pritaikyti plakatą įvairioms komunikacijos priemonėms ir skirtingiems formatams.